**RAPORT ȘTIINȚIFIC ANUAL**

 **privind implementarea proiectului din cadrul Programului de Stat (2020-2023)**

 **“Particularitățile recidivei tuberculozei pulmonare”cifrul proiectului:20.80009.8007.23**

Conform datelor obținute, în ultimii ani, povara recidivei tuberculozei pulmonare rămâne înaltă, în ciuda tendinței de scădere, inclusiv și a incidenței globale a tuberculozei (TB). Numărul recidivelor a scăzut de la 725 în 2016 la 386 în 2020. Ponderea recidivelor în incidența globală în anul 2020 a crescut în comparație cu anul 2016 – de la 20,3%, la 21,9 în 2020 %, care demonstrează consecințele pandemiaei COVID-19 și măsurile antiepidemice și organizatorice asociate. Acest lucru este evidențiat și în structura formelor clinice de TB pulmonară și a fazelor procesului tuberculos în cazurile de recidivă a TB. În prim plan apar procesele extinse sub formă de TB pulmonară diseminată de la 3,2% în 2019 la 5,6% în 2020 și fibro-cavitară de la 4,6% în 2019 la 5,3% în 2020. Acest lucru s-a exprimat cel mai semnificativ prin creșterea extinderii leziunilor și a proporției (%) de distrucție a țesutului pulmonar de la 33,3% în 2019 la 60,0% în 2020 și a indicatorilor de eliminare de MBT de la 35,1% la 77,9% care caracterizează severitatea situației epidemiologice și nivelul de organizare a detectării, diagnosticului. TB infiltrativă, în anul 2019, a predominat în structura formelor clinice la toate grupele de vârstă: adulți tineri (AT) - 97,6%, formele diseminată și fibro-cavitară au predominat în grupele de vârstă mijlocie și varsta înaintata (AMÎ) – 9,4% și adulți vârstnici și senili (AVS) – 7,8%. Astfel, cea mai severă evoluție a recidivei TB pulmonară s-a remarcat la persoanele adulți tineri (AT) și adulți de vârstă mijlocie și varsta inaintata (AMÎ). În primul an de observație a pacienților din grupul inactiv, recidiva TB pulmonară s-a dezvoltat mai frecvent în grupul de vârstă AT - 14,5%. După un an de supraveghere cel mai frecvent s-a remarcat în grupul AMÎ - 91,0%. Recidiva de TB pulmonară a fost diagnosticată mai frecvent în cadrul adresării după asistență medicală, în special grupul de vărstă AVS - 72,9%, în grupul de vîrstă AT a fost mai des diagnosticată în cadrul controlului profilactic - 43,4%. Studierea și cunoașterea problemei diferențelor specifice vârstei și a caracteristicilor patogenezei și patokinezei recidivei TB pulmonare și a rezultatelor acestora, sunt relevante și foarte importante pentru sanătatea publică, având în vedere situația epidemiologică și demografică actuală. Necesitatea acestei analize multidimensionale a fost dictată de sarcina mare a incidenței de TB și dificultăți în diagnostic la pacienții de diferite grupe de vârstă. Rezultatele obținute cu privire la caracteristicile specifice vârstei a recidivei TB pulmonare, care prezintă o mare importanță practică, se recomandă de a fi utilizate în elaborarea strategiilor și programelor de răspuns la TB, care vor oferi abordări diferențiate a tacticilor de management și observare a cazurilor în dependență de vârstă.

Patologie concomitentă s-a înregistrat în 70,3% (503) cazuri din 715 cazuri de recidivă a TB pulmonare, notificate în perioada 2019-2020. O patologie concomitentă a fost înregistrată la 305 (42,7%) cazuri, două sau mai multe patologii în 198 (27,6%) cazuri. Rezultatele obținute demonstrează riscul ridicat de dezvoltare a recidivei TB pulmonară și rezultate nefavorabile în rândul pacienților vârstnici cu patologie cronică comorbidă. Cele mai semnificative tulburări și interdependență s-au remarcat în cazurile de combinație a tuberculozei cu BPOC, diabet zaharat ș.a. care au fost observate indiferent de vârstă și gen.

În rezultatul studierii potențialului energetic al limfocitelor s-a determinat că acesta poate fi biomarker în diagnosticul și monitorizarea dinamicii evoluției tratamentului antituberculos la pacienții cu tuberculoză pulmonară. Polimorfismul rs897200 al genei STAT4 poate fi considerat un potențial biomarker pentru prezicerea dezvoltării tuberculozei pulmonare în populația Republicii Moldova.